CELEX: 62010TO0202
Language: el
Date: 2011-12-16
Title: Διάταξη του Γενικού Δικαστηρίου (έβδομο τμήμα) της 16ης Δεκεμβρίου  2011. # Stichting Woonlinie και λοιπών κατά Ευρωπαϊκής Επιτροπής. # Κρατικές ενισχύσεις - Σύστημα ενισχύσεων που χορηγήθηκαν από τις Κάτω Χώρες υπέρ των εταιριών κοινωνικής στέγης - Υφιστάμενες ενισχύσεις - Απόφαση με την οποία έγιναν δεκτές οι δεσμεύσεις του κράτους μέλους - Προσφυγή ακυρώσεως - Πράξη η οποία δεν αφορά ατομικά τον προσφεύγοντα - Απαράδεκτο. # Υπόθεση T-202/10.

Διάταξη του Γενικού Δικαστηρίου (έβδομο τμήμα) της 16ης Δεκεμβρίου 2011 – Stichting Woonlinie κ.λπ. κατά Επιτροπής
      (Υπόθεση T-202/10)
      «Κρατικές ενισχύσεις – Σύστημα ενισχύσεων που χορηγήθηκαν από τις Κάτω Χώρες υπέρ των εταιριών κοινωνικής στέγης – Υφιστάμενες ενισχύσεις – Απόφαση με την οποία έγιναν δεκτές οι δεσμεύσεις του κράτους μέλους – Προσφυγή ακυρώσεως – Πράξη η οποία δεν αφορά ατομικά τον προσφεύγοντα – Απαράδεκτο»
      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής με την οποία οι τροποποιήσεις που επήλθαν σε ένα υφιστάμενο σύστημα ενισχύσεων σχετικό με το γενικό
         σύστημα χρηματοδοτήσεως των εταιριών κοινωνικής στέγης κρίνονται συμβατές με την εσωτερική αγορά – Πρόσβαση στο σύστημα ενισχύσεων παρεχόμενη βάσει αντικειμενικών κριτηρίων και χωρίς περιορισμό ως προς τον αριθμό των εν
         δυνάμει δικαιούχων – Προσφυγή εταιρίας επιλέξιμης για το εν λόγω σύστημα – Απαράδεκτο (Άρθρο 263, εδ. 4, ΣΛΕΕ) (βλ. σκέψεις 23-24, 26-28, 32-33, 43)
      
      Αντικείμενο
      
         
               Προσφυγή περί μερικής ακυρώσεως της αποφάσεως C(2009) 9963 τελικό της Επιτροπής, της 15ης Δεκεμβρίου 2009, σχετικά με τις
                  κρατικές ενισχύσεις E 2/2005 και N 642/2009 – Κάτω Χώρες – Υφιστάμενη ενίσχυση και ειδική ανά σχέδιο ενίσχυση υπέρ των εταιριών
                  κοινωνικής στέγης
               
            Διατακτικό
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή ως απαράδεκτη.
               
            
         
                  2)
               
               
                  
               
               
                  	Παρέλκει η απόφανση επί των αιτήσεων παρεμβάσεως της Vesteda Groep BV, της Vereniging van Institutionele Beleggers in Vastgoed,
                     Nederland, της Société wallonne du logement, της Union sociale pour l’habitat και του Comité européen de coordination de l’habitat
                     social (Cecodhas).
                  
               
            
         
                  3)
               
               
                  
               
               
                  	Το Stichting Woonlinie, το Stichting Allee Wonen, το Woningstichting Volksbelang, το Stichting WoonInvest και το Stichting
                     Woonstede φέρουν τα δικαστικά έξοδά τους καθώς και τα δικαστικά έξοδα της Ευρωπαϊκής Επιτροπής.
                  
               
            
         
                  4)
               
               
                  
               
               
                  	Η Vesteda Groep, η Vereniging van Institutionele Beleggers in Vastgoed, Nederland, η Société wallonne du logement, η Union
                     sociale pour l’habitat και το Cecodhas, οι οποίες υπέβαλαν αίτηση παρεμβάσεως, φέρουν τα δικαστικά έξοδά τους.